Hardangervida

Hardangervida () – didžiausias kalnų plokščiakalnis, iškilęs Norvegijoje daugiau kaip 1100–1400 m virš jūros lygio. Savitą jo išvaizdą lemia stačios viršukalnės kaip Horteigenas ir Hardangerjekuleno ledynas. Dalį regiono užima Hardangervidos nacionalinis parkas. Daugybė upių išteka iš kalnų ežerų. Žinomiausi – Numedalslegenas ir Telemarksvasdragetas rytuose, Bjorėja ir Veringsfosenas vakaruose. Senovėje susiformavę keliai ir pėsčiųjų takai liudija apie anksčiau gyvenusių žmonių žygius per kalnus. Medžiotojai čia tykodavo šiaurės elnių, o žvejai iki šiol žvejoja upėtakius.

Norvegijos geografija
Plynaukštės ir plokščiakalniai